**Møtereferat**

|  |  |
| --- | --- |
| Til stede: | LOSAM SU-Fakultetet: Marit Reitan, dekan, Tone Aune, Thomas Ferstad, Ingvill Aune, vararepr. og Trygve Megaard (vara verneombud), Merete Thorsvik, saksbehandler,., Erlend Nilsen stud. repr.LOSAM – NV-Fakultetet: Lisbeth Aune, Forskerforbundet, Britt Iren Tiseth, Parat, Anita Storsve NTL, Martin Gimmestad, Tekna, Pei Na Kui, Nito Mikael Hammer LHVO, Øyvind Gregersen, Dekan, Tom Helmersen, HR/HMS sjef og referent Andre deltakere: Erik Wahlström, Instituttleder IFY, Jon Magne Grindeland, ILU |
| Forfall: | Henriette Vaagland, Tekna; Merete Knudtzon Strømsland, Parat |
| Kopi til: |  |
| Gjelder: | LOSAM møte 07/18 |
| Møtetid: | 26.06.18 | Møtested: | Realfagbygget møterom E-118 |
| Signatur: |  The |

**36/18 Endring av organisatorisk tilknytning for skolelaboratoriet**Hensikt med saken: Drøfting av ny organisering av Skolelaboratoriet med LOSAM SU og LOSAM NV.

Innledning ved dekan SU-Fakultetet og fagseksjonsleder ILU.

De gikk raskt gjennom arbeidet som er gjort i saken og vedtak og prinsipper som er lagt til grunn for forslaget til fordelingen av ansatte mellom ILU og IFY.

Det har kommet en innsigelse til forslaget i saksnotatet. En innsigelse som dekanene har valgt å lytte til. Nytt forslag til fordeling mellom ILU og IFY blir 3-5 i stedet for som tidligere foreslått 4-4.

Det ble diskutert konsekvensen av at det nå kun blir ca. 2,2 årsverk igjen ved ILU, og om det var underkritisk. Det vil imidlertid være aktuelt å legge mer ressurser inn i aktiviteten ved ILU slik at man vil få et tilstrekkelig stort miljø på Kalvskinnet.

Det videre arbeidet med mandat og organisering ble diskutert. Det vil snarlig bli satt ned en bredt sammensatt gruppe bestående av representanter fra Skolelaboratoriet og brukere som skal utarbeide et nytt mandat for det nye Skolelaboratoriet. Et mandat som er mer omfattende enn tidligere. Når det gjelder organisering ser man for seg en oppbygging som et senter (modell a la SFF/SFI).

LOSAM'ene kommenterte på modellen med at Skolelaboratoriet skal være delt på to Campus, og poengterte at det vil stille store krav til et godt samarbeid og forankring både på IFY og ILU.

En viktig årsak til den delte organiseringen er hensynet til at Skolelaboratoriet både skal ha god kontakt mot skoleverket (grunnskole og videregående skole) generelt og realfag spesielt.

**Vedtak:**

Saken ble drøftet og LOSAM gir sin tilslutning til det reviderte forslaget til fordeling av de ansatte ved Skolelaboratoriet.

Revidert forslag innebærer at 3 av medarbeiderne forblir på ILU og 5 av medarbeiderne innplasseres ved IFY.

ILU informerer medarbeiderne ved Skolelaboratoriet.